gl gl gl gl fr gl gl fr gl gl en gl gl gl gl gl gl gl fi gl gl pt gl en gl es sv ca es pt br fr gl pt gl lt gl ca en eu en it gl gl gl it en gl gl gl gl gl gl es gl gl gl gl gl en gl gl ja en sv fr de de gl gl gl gl gl gl gl gl gl gl gl es gl es pt gl gl gl gl gl gl gl gl pt gl pt en ca gl gl pt
Vieiros: Galiza Hoxe - Persoal da CRTVG exixe consolidar o seu emprego, fronte á dirección e aos sindicatos
Cuarta feira, 28 de setembro de 2022
Sinaturas e campaña na internet
A oferta pública é a única "posibilidade real" de resolver a situación dun dos medios públicos con máis precariedade laboral, di o director xeral.
Tags: consolidación crtvg emprego precariedade
Unha representación de traballadoras e traballadores da CRTVG e mais da radio e da televisión públicas presentaron no rexistro da Presidencia da Xunta un escrito reclamando a consolidación real do emprego na compañía para "darlle unha solución definitiva e satisfactoria ao conflito xerado polo uso abusivo e fraudulento da contratación temporal".
Os impulsores do texto, avalado con 370 sinaturas, que se suman ás 562 que se presentaran durante o anterior mandato, denuncian que o ente, coa complicidade dos sindicatos CC OO, UXT, USO e CIG, pretende poñer en práctica un ERE encuberto que supoñerá despedir 300 traballadores, aínda que se presenta como a estabilización de 220 postos.
Critican, ademais, que os sindicatos con representación nas tres empresas rexeitasen, por considerala ilegal, unha consolidación de emprego semellante ás de entes públicos como o catalán ou o andaluz e despois lle desen o visto e prace a outra destinada aos funcionarios. Engade, ademais, que o proceso de consolidación da Radio Televisión Andaluza foi avalado polo Tribunal Supremo.
Os traballadores aseguran que nin a empresa nin os sindicatos lles deron resposta ás súas demandas. A última oferta pública de emprego na CRTVG tivo lugar en 1992. Dende aquela, a empresa está a ser condenada reiteradamente nos tribunais do social "pola manifesta contratación fraudulenta". De feito, apuntan que este semestre se enfrontará a 200 xuízos.
Aseguran, ademais, que se está a incrementar cada vez máis a externalización de programas, que non se substitúen as baixas por enfermidade e non se renovan os contratos por obra. E iso, tendo en conta, ademais, que a CRTVG é o ente con menos persoal fixo de todas as televisións autonómicas históricas e a de menor orzamento, xunto con Telemadrid, polo que solicitan renegociar o convenio colectivo da CRTVG e asegurar a estabilidade laboral na nova lei da televisión pública. O colectivo dispón dunha web e dun grupo no Facebook.
Resposta do director xeral
O director xeral da CRTVG, Alfonso Sánchez Izquierdo, asegurou no Parlamento que a oferta pública de "consolidación de emprego" é "a única posibilidade real de solucionar a precariedade" laboral na compañía pública. Sánchez Izquierdo recoñeceu que "moitos dos instrumentos legais que manexa a CRTVG non son os axeitados" e anunciou que está a "deseñar unha estrutura profesional e retributiva" que favoreza "a motivación e a polivalencia funcional" do cadro de persoal.
O responsábel dos medios públicos asegurou que "todo isto debería ir camiño dun contorno de alixeiramento da estrutura de custos e dunha sólida desburocratización da empresa". Ao seu xuízo, a única solución é "a execución dunha Oferta Pública de Emprego", e que para que a consolidación sexa "real" haberalles que dar aos méritos "o máximo peso que a lexislación vixente permita", que é o 40% da puntuación máxima da oposición.
Os socialistas repróchanlle á CRTVG "censura" e "falta de ambición"
A CRTVG precisará tres millóns de euros máis de orzamento
Austeridade "ficticia" e manobras "partidarias" no Consello de Administración da CRTVG
É preciso que te rexistres para poder participar en Vieiros. Desde a páxina de entrada podes crear o teu Vieiros.
Se xa tes o teu nome en Vieiros, podes acceder dende aquí:
Alfonso Sánchez Izquierdo, director xeral da CRTVG
A RAG presenta un recurso contra o decretazo Edición xeral
No 25 de xullo, "que a fogueira do esprito siga quentando as vosas vidas" Edición xeral
Os recortes da Xunta en materia de prevención de incendios poñen en perigo os montes Edición xeral
Opinión, Columnas, Galerías, Últimas, Escáneres, Anteriores, FAQ, Buscador
Máis Alá, Fwwwrando, Galego.org, GZ-Deportiva, Canal Verde, Lusofonía, Irimia, Cartafol, Murguía
Chat, Foros, Chatrevistas, Postais, Conversas, Open Vieiros
Barcelona, Bos Aires, Euskadi, Venezuela, Irlanda
Día das Letras, Creación, Informativos, Dossiers, XGN07, 1 de abril
RSS | Que é Vieiros? | Que é o RSS? | Creative Commons | Publicidade | Director | O equipo | Contacto